Jeg har bodd ved en landsveg

«Jeg har bodd ved en landsveg» er den norske tittelen på den svenske visa «Jag har bott vid en landsväg», gjort kjent av den svenske sangeren og skuespilleren Edward Persson (1888–1957). Denne norske versjonen er brukt til platen Frem fra Glemselen kap.16 med Helge Borglund, og avviker ikke mye fra originalen. Også Borglund synger «...jeg har sett gresset gro på min plass her i ro, mens hver skåning fikk bygge og bo», så det var ikke snakk om å gjøre den «helnorsk». Slageren er skrevet av Carl Henry og Alvar Kraft. Edward Persson spilte i kjente filmer som Klockorna i gamla stan, Sol over Klara og Kalle på Spången. 

Norske slagere